મૃણાલ સેનની અવસાન નોંધોમાં બંગાળી ફિલ્મના માંધાતા તરીકે ફક્ત સત્યજિત, મૃણાલ અને ઋત્વિક ત્રણ નામ બોલાય છે: પણ તે સાચું નથી, બંગાળભરમાં તે વખતે આવેલી જાગૃતિની આંધીમાં રાજેન તરફદાર, અસિત સેન, તપન સિંહ, ઉત્પલ દત્ત, અજય કર, ચિદાનંદ દાસગુપ્ત વગેરે ઉપરાંત બીજાં પાંચ પાંચ જુવાનિયાંનાં ગ્રૂપ હતાં જેના સદસ્યો પોત–પોતાનાં નામ જાહેર કર્યા વિના ‘અગ્રગામી’ અને ‘અગ્રદૂત’ના છદ્મનામે ફિલ્મો બનાવતા હતા.